CELEX: 32012D0064
Language: da
Date: 2012-02-02 00:00:00
Title: 2012/64/EU: Kommissionens gennemførelsesafgørelse af 2. februar 2012 om anerkendelse af RINA s.p.a (det italienske skibsregister) som et klassifikationsselskab for fartøjer på indre vandveje (meddelt under nummer K(2012) 402)  EØS-relevant tekst

4.2.2012   
            
            
               DA
            
            
               Den Europæiske Unions Tidende
            
            
               L 33/6
            
         KOMMISSIONENS GENNEMFØRELSESAFGØRELSE
   af 2. februar 2012
   om anerkendelse af RINA s.p.a (det italienske skibsregister) som et klassifikationsselskab for fartøjer på indre vandveje
   (meddelt under nummer K(2012) 402)
   (EØS-relevant tekst)
   (2012/64/EU)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets direktiv 2006/87/EF af 12. december 2006 om fastsættelse af tekniske forskrifter for fartøjer på indre vandveje og om ophævelse af Rådets direktiv 82/714/EØF (1), særlig artikel 10, stk. 1, og del II i bilag VII,
   efter høring af det udvalg, der er omhandlet i artikel 7 i Rådets direktiv 91/672/EØF af 16. december 1991 om gensidig anerkendelse af nationale bådførercertifikater for transport af varer og personer ad indre vandveje (2), og
   ud fra følgende betragtninger:
   
               (1)
            
            
               Ved brev af 22. juli 2008 har Italien indsendt en ansøgning til Kommissionen om anerkendelse af RINA s.p.a (i det følgende benævnt "RINA") som et klassifikationsselskab ifølge betydningen i direktivet. RINA har sit hovedkvarter i Italien.
            
         
               (2)
            
            
               Med ansøgningen har Italien indsendt de oplysninger og den dokumentation, som er nødvendig for at kontrollere, at kriterierne for anerkendelse er overholdt.
            
         
               (3)
            
            
               Der blev arrangeret en høring på det fælles møde mellem eksperter fra Den Europæiske Unions medlemsstater og Centralkommissionen for Sejlads på Rhinen (i det følgende benævnt »CCNR«) om tekniske forskrifter for fartøjer på indre vandveje i april 2009, hvor de italienske myndigheder og RINA havde indlæg.
            
         
               (4)
            
            
               Sekretariatet for CCNR er blevet hørt som omhandlet i del II, stk. 4, i bilag VII til direktiv 2006/87/EF.
            
         
               (5)
            
            
               Kommissionen har evalueret RINA's overholdelse af kriterierne i del I i bilag VII til direktiv 2006/87/EF og finder, at RINA overholder dem —
            
         VEDTAGET DENNE AFGØRELSE:
   Artikel 1
   Klassifikationsselskabet RINA anerkendes i henhold til artikel 10 i direktiv 2006/87/EF.
   Artikel 2
   Denne afgørelse er rettet til den eller de medlemsstater, der har indre vandveje som omhandlet i artikel 1, stk. 1, i direktiv 2006/87/EF, og til det italienske skibsregister, Via Corsica 12, 16128 Genova, Italien.
   
      Udfærdiget i Bruxelles, den 2. februar 2012.
      
         
            På Kommissionens vegne
         
         Siim KALLAS
         
            Næstformand
         
      
   
   
      (1)  EUT L 389 af 30.12.2006, s. 1.
   
      (2)  EFT L 373 af 31.12.1991, s. 29.